《汪员外鱼亭招同杭太史堇浦陈丈江皋陆二筱饮集振绮堂即送江皋之余杭》
清代·何琪

旧雨分携思不禁，尊前录别共题襟。舟穿北郭拿音缓，山入南湖黛色深。

小醉定寻仙姥酒，归装应载伯牙琴。洞霄览胜虚前约，剧欲相从快一临。

作者简介：清浙江钱塘人，字东甫，号春渚，又号南湾渔叟、湘砚生、三介居士。工诗，善隶书。阮元欲以孝廉方正荐，赋诗辞谢。有《小山居诗稿》。